UBERA ARANZETA (EH Bildu, 2016-02-04):
Roncal andrea, bueno, egun on guztioi.
Oraindik ere Espainian funtzioetan dagoen Gobernuaren aurreko legegintzaldia burugabekeria eta ergelkeriaren legegintzaldia kalifikatu genezake, ikaragarriak izan dira onartu dituzten lege eta dekretuak, bata bestearen atzean, guzti guztiak gure erabaki, gure ahalmenen kontra, zuzen zuzenean erasotuz euskal, nafar erakundeetan harturiko erabakiak eta horretarako gogoratzea besterik ez Urquijo jaunak, Gobernu delegatuak, ezarritako mila helegite, azkar esaten da, azkar esaten da baina ikustea besterik ez zenbat helegite eta zenbat eraso jasan ditugun.
Eta hori gutxi balitz, ba parean zituzten herritar ororen eskubideak urratuz eta baita txukun funtzionatzen duten, beti hobetu daiteke, baina aitortu behar da txukun funtzionatzen dutela sistema publikoetako profesionalen ardura eta zereginetan eskua sartuaz.
Eta azken perla, azken perla 2015eko urriak 23ko Lege Dekretua dugu, erizainen preskripzioarena bezala ezagutzen dena. Ordura arte hitz egindakoa, adostuta zegoena arloko eragileekin, albo batera utzi zuen espainiar Gobernuak eta aipaturiko Dekretua onartu zuen, bai Espainiako eta bai Euskal Osasun Sistema hankaz gora jarriaz.
Arazorik ez dagoen tokian arazoak sortuaz, erizainen profesioa gutxietsiz, beraien gaitasunak ez dira aitortzen eta ez dira kontutan hartzen. Erizainek orain arte egiten zuena egitea uztera behartuz, edo beste era batetara esanda, orain arte egiten dutena egin ahal izateko mediku baten oniritzia izan beharrez idatziz, bai medikamentuak egokitzerako orduan, bai eta gaixoari segimendua egiterako orduan, orain arte, orain arte egiten zutena eguneroko praktikan, erizainen praktika jarduna ilegal bilakatuaz.
Eta zertaz ari gara hitz egiten? Ba, ari gara hitz egiten matronen jardunaz, erditzetan ohiko praktikak diren jardunaz, ari gara hitz egiten urratuak osatzeaz, zahar egoitzetan ematen den arretaz, etxez etxeko zerbitzuetan ematen den arretaz, larrialdietaz, lan osasunaz, osasun planean jasotzen diren programak aurrera eramateko ere zailtasunak oztopoak jartzen ditu.
Ari gara Dekretu honek azkenean egiten duena Osasun Sisteman dauden gorputz desberdinen profil desberdinak dituzten gorputz arteko talkak sustatzen ditu. Korporatibismoa gainditu beharrean, elkarlana gainditu beharrean, ekipo multidisplinarrak bultzatu beharrean, justu kontrakoa egiten du. Jerarkiak eta klaseak mantendu.
Beraz, Dekretu honek Osasun Sistemaren funtzionamenduan muinean jotzen du: egunerokoa moteltzen du, itxarote zerrendak areagotu ditzake eta eragina izango du herritarrengan ere. Ez gabiltza bakarrik profesional konkretu batzuetaz hitz egiten, eragin zuzena dauka gure Osasun Sistemaren funtzionamenduan, operatitibitatean, eraginkortasunean.
Bai, eta justu hau gertatu da hemen ari ginenean hitz egiten erizainei beste paper bat, beste funtzio bat, ardura gehiago, ba beste maila bat emateaz. Teorian behintzat, zeren praktikan ikusi dugu gauzak ez zirela horrela.
Beraz, eskuartean dugun arazoa serioa da, oso serioa da, eta konponbidea bilatzea premiazkoa da. Eta guk ere konponbide horretan lagundu nahi dugu eta gure ekarpena egin nahi dugu. Atzokoan ba ekarri genituen erizainen elkargoetako ordezkariak ba beraien iritzia eman dezaten, kontutan izateko, zeren beraiekin ez badugu kontatzen ez goaz inora eta ez dugu konponbiderik bilatuko. Eta noski, medikuena ere izan beharko dugu eta kontutan hartu beharko dugu, guztiak hartu behar dira kontutan.
Beraz, premiazkoa ikusten dugu  - eta hau da gure ekarpenetariko bat -  eskumen legegilea araubideaz baliatzea eta lege marko bat ematea. Badakigu suspentsioa ez dugula berehalakoan lortuko eta lan egin behar dugu suspentsioa berehalakoa izatea, baina guk ere hemen legezko marko bat beharrezkoa dugu, azkenean pertsonez ari garelako eta pertsonei babesa eman behar zaie, bai maila pertsonalean eta bai profesionalean.
Beharrezkoa ikusten dugu ba Osasun sailburua egin duen bezala erakunde sanitario integratuetara erizainei agiri bat, komunikatu bat bidaltzearekin, komunikatu hori ere medikuei bidaltzea. Medikuei ere argi utzi behar zaie zein den Osasun Sail honen jarrera eta nola jokatu behar duten ba hemendik aurrera gauzak errotik konpontzen ez ditugun bitartean.
Eta gure ekarpena ere izan da, zeren klaro guk ez dugu nahi bakarrik pelota Osasun Sailaren teilatuan jarri nahi, gu ere prest gaude parte hartzeko konponbidean eta konpromisoa hartu nahi dugu Osasun Batzordetik gainerako autonomietako parlamentuetako osasun batzordeekin harremanetan jartzeko, adosteko eta modu bateratuan Espainiako Gobernuari eramateko eskaria Dekretu honen suspentsioarena. Eta hori egin behar dugu lehenbailehen eta lanean jarri beharko ginateke bihartik aurrera Osasun Batzordeko ordezkariak.
Eta pentsatzen dugu Dekretuaren muinarekin lotua dagoela eta beharrezkoa dela Osasun Sailak argitzea eta plan batetan jasotzea ikasturte, bueno ekaina aurretik, zeintzuk diren eta zeintzuk izango diren erizainen funtzioak. Bai, hau da, hitz egiten dugunean erizainei dagokien maila eman behar diogula, erabaki esparruetan egon behar direla, beste funtzio batzuk eman behar zaiela, zertaz ari gara? Hori zehaztu behar da, definitu behar da, eta hori zenbat eta lehenago egin guztiontzat hobeto.
Eta hori bide bat izan behar da gaur egun Osakidetzan ba dauden funtzionamenduak etorkizunera begirako funtzionamenduetara egokitzeko, ekipo miltudisziplinarrak sortzeko, momentu honetan dauden ba gorputz desberdinen arteko talka horiek gainditzen joateko eta garai berriei egokitzen zaie praktikak bilakatzeko, ez?
Beraz, pozik geratu gara gaur hori taldeen artean adostu dugun erdibidekoarekin, baina nahi duguna da erdibideko hori ez geratzea paperean, praktikara eramatea ahalik eta azkarren, ba aurkitzen, eskuartean daukagun arazoa, aurkitzen dugun arazoa ez delako nolanahikoa, konplikatua delako eta guri dagokigulako ba honi konponbidea ematea.
Beraz, gure taldea heinean egongo da eta lana egingo du lehenbailehen suspentsio hori errealitate bilakatzeko eta gainerako hemen jasoriko gainerako edukietan ere sakontzeko eta errealitate bilakatzeko.
Besterik ez. Eskerrik asko.